Ekaterine Tarkhnishvili

Ekaterine Tarkhnishvili - Gabashvili (georgieraz: ეკატერინე გაბაშვილი) (თარხნიშვილი; Gori, Georgia, 1851ko ekainaren 16a - Mepiskalaki, Georgia, 1938ko abuztuaren 7a) georgiar pedagogo eta idazlea izan zen. Emakumeen eskubideen aldeko aktibismoagatik eta emakumeen alfabetatze lanagatik zen ezaguna.  Lehen feministatzat jotzen dute Gabashvili.  

 Bizitza 
Ekaterine Tarkhnishvili familia aristokratiko batean jaio zen Gorin, Georgian, garai hartan Errusia inperialaren parte zena. Bere aita, Revaz Tarkhnishvili (Tarkhan-Mouravi), gorteko idazkaria izan zen eta, ondoren, abokatu defendatzailea.

1859an, Ekaterine Gabashvili Tifliseko eskola alemaniar batean sartu zen lehenik, eta gero Madam Favre-ren barnetegi ospetsu batean. 

1868an, Ekaterine Gabashvili Gorira itzuli zen eta jarduera pedagogiko bat zuzendu zuen, eskola dominikalak ireki zituen . Haur pobreei irakurtzen eta idazten irakatsi zien, doan. Gori-n "Herri-maistra bat" ipuina idatzi zuen. 

Bi urte beranduago, 1870ean, Aleksandre Gabashvilirekin ezkondu zen eta handik gutxira seme bat izan zuen ondoren besta hamar. Familiari emana, zailtasunak izan zituen ikasketekin jarraitzeko, baina idazteko aukera zuenean, aldizkari eta egunkarietara bidaltzen zuen bere lana, argitaratzeko.  

Hezkuntzaren eta alfabetatzearen balioaz konbentzituta, 1882tik aurrera Georgiako Alfabetatzea Sustatzeko Elkartearen zuzendaritza-batzordeko kide izan zen.  

1897-1922an, Emakumeentzako Bokazio Eskola zuzendu zuen. 1872-1905ean, Emakumeen Zirkulua sortu zuen, eta alfabetatzea sustatzeko elkartearen eskualdeko bulegoak ezartzen lagundu zuen. Bere lanaren eta bizitzaren bidez, emakumeen hezkuntza eta berdintasuna defendatu zituen.

Herriko eskola maisuen tristurei eta nekazari bizitzari buruzko hainbat eleberri eta istorio idatzi ditu. 1900eko hamarkadan, fikzioa alde batera utzi zuen, autobiografiagatik.

Gabashvili georgiar feminista eta emakumeen eskubideen aldeko aktibista gisa ere ezaguna da. 1958an, "Magdanas lurja ( Magdana's Donkey )" filmak, Gabashviliren nobeletako batean oinarrituta eta Tengiz Abuladze eta Revaz Chkheidze zuzendariek zuzendua, nazioarteko zinema jaialdietan sariak irabazi zituen Cannesen eta Edinburgon.

Bere lanaren eta bizitzaren bidez, bere garaikideak genero berdintasunaren beharraz konbentzitzen ahalegindu zen. Honekin, emakume ugariri begiak ireki zizkien, autoerrealizaziora eta garapen pertsonalera inspiratuz.

Ekaterine Gabashvili Tbilisiko Emakumeen Elkartearen sortzaileetako bat izan zen, "Jejili" aldizkariaren sortzaileetako bat , haur literatura  aldizkaria, Georgian generoarekiko interesa bultzatzeko, Anastasia Tumanishvili-Tseretelirekin eta aldizkariko langile aktibo batekin batera.

 Erreferentziak 

 Ikus, gainera 

 Nino Tkeshelashvili
 Kato Mikeladze
 Barbare Jorjadze
 Kanpo estekak 

Kategoria:Georgiarrak
Kategoria:1851ko jaiotzak
Kategoria:1938ko heriotzak
Kategoria:Emakumea
Kategoria:Feminismoa
Kategoria:Feministak
Kategoria:Georgiako feministak
Kategoria:Pedagogoak
Kategoria:Idazleak